ઉલ્લેખનીય છે કે એએનઆઇને આપેલા એક એક્સક્યૂઝિવ ઇન્ટરવ્યૂમાં ચૂંટણી પંચના કમિશ્નર અચલ કુમાર જ્યોતિએ આ વાત ઉચ્ચારી હતી. નોંધનીય છે કે હિમાચલ પ્રદેશમાં 9મી નવેમ્બરના રોજ મતદાન પ્રક્રિયા શરૂ કરવામાં આવશે. અને 18 ડિસેમ્બરના રોજ તેના પરિણામોની મતગણતરી શરૂ કરવામાં આવશે. ત્યારે જો ચૂંટણી પંચના કમિશ્નરના ઉપરોક્ત નિવેદનને જોઇએ તો 18મી તારીખ પહેલા એટલે કે ડિસેમ્બરના પહેલા કે બીજા અઠવાડિયામાં ગુજરાતમાં પણ વિધાનસભાની ચૂંટણીનું મતદાન શરૂ થઇ જશે. ઉલ્લેખનીય છેે કે આજે જ ગુજરાત વિધાનસભાની ચૂંટણીની તારીખો જાહેર થાય તેવી જાણકારી મળી છે. પણ અધિકૃત જાહેરાતની હજી રાહ જોવાય છે.